Viborger Samler, 1813-01-21
Den ved Fundation af 5te huj. oprettede Rigsbank, hvis Forvaltning skal være aldeles adskildt fra Statens Finantsers, træder i de nuværende Bankers Sted, og det bliver dens Bestyreres hellige Pligt, at vaage over, at de under deres Tilsyn udstedte Rigsbanksedlers Credit, ikke svækkes, og at der aldrig udfærdiges en større, end den nu bestemte Sum. Som sikker Grundvold for disse, skulle alle faste Eiendomme i Staten hæfte til Banken for det Beløb, som maae udgives, og aarligen skal ved Trykken bekjendtgjøres Regnskab for Bankens Bestyrelse. Myntfoden for Statens nye Penge bestemmes saaledes: at 18 1/2 Rigsbankdaler udpræges af 1 Mk. fiint Sølv, Cöllnsk Vægt. En Rigsbankdaler inddeles i 6 Mk. eller 96 Skilling. Rigsbanksedlerne tillægges en Sølvværdie, hvorefter de skulle modtages i alle offentlige Betalinger, og i de private, som enten ved denne Forordning ere bestemte i Sølvværdie, eller hereftet betinges saaledes. Denne Sølvværdie retter sig efter den Cours, som af Banken, bestemmesog offentliggjøres 2 Gange aarligen, den 1ste Februar og 1ste August. Alle andre Betalinger skee efter Sedlernes paalydende Beløb eller Navneværdie. Rigsbanksedlerne erholde Sikkerhed i Statens faste Eiendomme med første Prioritets Panteret fremfor enhver anden Fordring og Hæftelse, endog af Kongelige Skatter, 6 Procent i rede Sølv af hver Eiendoms Værdie, for hvis Bestemmelse Skattetaxationerne af 1802 og Assurance-Summerne i det hele lægges til Grund; og saalænge indtil disse uopsigeligen prioriterede Summer ere af Vedkommendeindbetalte i rede Sølv, betales til Banken 6 1/2 Procent i Rigsbankdalers Sølvværdie. En særskilt Forordning vil derimod bestemme Lettelse i adskillige ældre Skatter. 27 Millioner Rigsbankdaler er bestemt til den nuværende Seddelmasses Jnddragelse. De nu i Omløb værende Banksedler og andre Pengerepræsentativer indløses saaledes, at for hver 6 Rd. D. C. faaes en Rigsbanksdaler, og de Slesv. Holst. Species banksedler med 2 Rbdal. for 1 Species, halvt med Sølv og halvt med uopsigelige Obligationer paa Rbdal. S. V., som give aarlig Rente 6 1/4 Procent, eller 6 Rigsbankskilling for hver Rbdal. Alle Betalinger i daglig Handel og Vandel skee, som hidtil i Danmark med D. C. og i Hertugdømmene med S. H. C. indtil 1ste Febr. d. A., og i Norge, med D. C. i Aggersh. og Christiansands Stifter indtil 15de f. M. i Bergens og Trondh. Stifter, indtil 1ste Marts d. A. med Undtagelse af Nord landenes og Finmarkens Amter, for hvilke Terminen bestemmes til 15de Marts, men fra bemeldte Dage skal Betaling og Beregning med Rigspenge tage sin Begyndelse. Jndtil Rigsbanken kan faae udfærdiget den fornødne Sum til de ældre Sedlers Jndvexling, skulle alle paa Dansk Courant lydende Sedler i Kongerigerne dog uvægerligen modtages, som Rigsbankpenge, efter det for Jndløsningen bestemte Forhold. Ligesaa i Hertugdømmene Speciesbankens Mynt og Sedler, 1 Species for 2 Rbdal. og Skatkammerbeviserne paa 2 1/2 Rd. for 2 1/2 Rbdal. Som Skillemynt skal, indtil en tilstrækkelig Sum af den nye er udpræget, af nuværende Kobbermynt gaae og gielde de danske 12 s. og de Slesv. Holst. Sechslinge, hver for 2 Rigsbankskill. de for Danmark udprægede men indkaldte og nu i Hertugdømmene gangbare 2 s. for 1 Rigsbanksk. og de danske 3 s. for 1/2 Rigsbankskill. Eierne af alle Kongelige Obligationer og Fonds i dansk Courant skulle være berettigede til, i Overeensstemmelse med Obligationernes Jndhold, at forlange Hoved stol og Rente udbetalt med 1 Rbdal. for hver 6 Rd. D. C.; men naar Renterne, i Overeensstemmelse med det efterfølgende Foreskrevne, eengang ere hævede, bortfalder denne Rettighed, og alle fornævnte Forskrivelser blive for Fremtiden uopsigelige fra Creditorernes Side. (Fortsættelsen følger.)